CELEX: 32022R0710
Language: lv
Date: 2022-05-06 00:00:00
Title: Komisijas Regula (ES) 2022/710 (2022. gada 6. maijs) par atteikumu uz pārtikas produktiem atļaut veselīguma norādi, kura attiecas uz slimību riska samazināšanu (Dokuments attiecas uz EEZ)

10.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 133/9
               
            
         KOMISIJAS REGULA (ES) 2022/710
         (2022. gada 6. maijs)
         par atteikumu uz pārtikas produktiem atļaut veselīguma norādi, kura attiecas uz slimību riska samazināšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1924/2006 (2006. gada 20. decembris) par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
         tā kā:
         
                     (1)
                  
                  
                     Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, izņemot, ja Komisija tās ir atļāvusi saskaņā ar minēto regulu un tās ir iekļautas Savienības atļauto norāžu sarakstā.
                  
               
                     (2)
                  
                  
                     Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji pieteikumus veselīguma norāžu atļauju saņemšanai var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei (“Iestāde”) zinātniskā novērtējuma sagatavošanai, kā arī Komisijai un dalībvalstīm informācijai.
                  
               
                     (3)
                  
                  
                     Pēc pieteikuma saņemšanas Iestāde nekavējoties informē pārējās dalībvalstis un Komisiju un sniedz atzinumu par attiecīgo veselīguma norādi.
                  
               
                     (4)
                  
                  
                     Komisija, ņemot vērā Iestādes sniegto atzinumu, lemj par veselīguma norāžu atļaušanu.
                  
               
                     (5)
                  
                  
                     Pēc tam, kad uzņēmums Anxioﬁt Ltd. saskaņā ar Regulas (EK) Nr. 1924/2006 14. panta 1. punkta a) apakšpunktu bija iesniedzis pieteikumu, Iestāde tika lūgta sniegt atzinumu par zinātnisko pamatojumu, uz kā balstās veselīguma norāde, kas saistīta ar Anxioﬁt-1 un subklīniskas trauksmes un vieglas trauksmes mazināšanu (jautājums Nr. EFSA-Q-2020-00032). Pieteikuma iesniedzējs ierosināja šādu norādes formulējumu: “Ir pierādīts, ka Anxiofit-1 mazina subklīnisku trauksmi un vieglu trauksmi. Subklīniska trauksme un viegla trauksme ir neirotisku traucējumu un depresijas riska faktori.”
                  
               
                     (6)
                  
                  
                     Komisija, dalībvalstis un pieteikuma iesniedzējs no Iestādes par minēto norādi saņēma zinātnisko atzinumu (2), kurā, pamatojoties uz iesniegtajiem datiem, secināts, ka iesniegtie pierādījumi ir nepietiekami, lai starp Anxiofit-1 patēriņu un subklīniskas un vieglas trauksmes mazināšanu konstatētu cēloņsakarību. Tātad veselīguma norāde neatbilst Regulas (EK) Nr. 1924/2006 prasībām pret iekļaušanu Savienības atļauto norāžu sarakstā un tāpēc nebūtu jāatļauj.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā minēto veselīguma norādi Regulas (EK) Nr. 1924/2006 14. panta 1. punktā paredzētajā Savienības atļauto norāžu sarakstā neiekļauj.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 6. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 404, 30.12.2006., 9. lpp.
         
         
            (2)  EFSA Journal 2020; 18(10): 6264.
      
      
         
            PIELIKUMS
            Noraidītā veselīguma norāde
            
                        Pieteikums – attiecīgie Regulas (EK) Nr. 1924/2006 noteikumi
                     
                     
                        Uzturviela, viela, pārtikas produkts vai pārtikas produktu kategorija
                     
                     
                        Norāde
                     
                     
                        Atsauce uz EFSA atzinumu
                     
                  
                        14. panta 1. punkta a) apakšpunktā minētā veselīguma norāde, kas attiecas uz slimības riska samazināšanu
                     
                     
                        
                           Anxiofit-1 ir pārtikas sastāvdaļa, kas satur hidroalkoholisku no Echinacea angustifolia saknēm iegūtu sauso ekstraktu, kurš standartizēts pēc noteikta alkamīdu profila
                     
                     
                        “Ir pierādīts, ka Anxiofit-1 mazina subklīnisku trauksmi un vieglu trauksmi. Subklīniska trauksme un viegla trauksme ir neirotisku traucējumu un depresijas riska faktori.”
                     
                     
                        EFSA-Q-2020-00032